Document ID: 32007R0105

UREDBA KOMISIJE (ES) št. 105/2007
z dne 1. februarja 2007
o spremembi prilog k Uredbi (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1059/2003 Evropskega parlamenta in Sveta z dne 26. maja 2003 o oblikovanju skupne klasifikacije statističnih teritorialnih enot (NUTS) (1) in zlasti člena 5(4) Uredbe,
ob upoštevanju naslednjega:
(1)
Uredba (ES) št. 1059/2003 predstavlja pravni okvir za regionalno klasifikacijo, da se omogoča zbiranje, obdelava in razširjanje usklajene regionalne statistike v Skupnosti.
(2)
Priloge k Uredbi (ES) št. 1059/2003 navajajo teritorialne enote, ki se uporabljajo za statistiko.
(3)
V skladu z določbami v členu 5(4) Uredbe (ES) št. 1059/2003 se spremembe klasifikacije NUTS sprejmejo v drugi polovici koledarskega leta, in sicer ne pogosteje kakor vsaka tri leta.
(4)
Glede na informacije, predložene Komisiji, se je upravna teritorialna razdelitev v več državah članicah spremenila.
(5)
Uredbo (ES) št. 1059/2003 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Priloge k Uredbi (ES) št. 1059/2003 se nadomestijo z besedilom v Prilogi k tej uredbi.
Člen 2
Ta uredba se glede na pošiljanje podatkov Komisiji (Eurostat) uporablja od 1. januarja 2008.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. februarja 2007.

Labels: 18
19